১৯৫৭-তে ডেনমার্কের অধিবাসী স্থপতি জ্যঁ ডেলোরা (Jean Pierre Louis Delouran, জন্ম ১৯১১) সরকারি স্থাপত্য দপ্তরে স্পেশাল অফিসার আর্কিটেকচার পদবিতে যোগদান করেন। তিনি তাঁর দেশের রয়েল অ্যাকাডেমি অব ফাইন আর্টস থেকে স্থাপত্যে স্নাতক এবং হাসপাতাল পরিকল্পনায় উচ্চতর প্রশিক্ষিত ছিলেন। ঢাকায় চাকরিতে যোগদানের আগে তাঁর ডেনমার্কে ১৪ বছর এবং স্পেনে চার বছরের কর্ম-অভিজ্ঞতা ছিল। আমার ধারণা, দ্বিপক্ষীয় কোনো কারিগরি সহায়তা কর্মসূচির আওতায় তিনি এখানে নিযুক্ত হয়েছিলেন। ঢাকা মেডিক্যাল কলেজ সীমানায় পূর্বে নির্মিত ডেন্টাল কলেজ ও ফার্মেসি ভবনসহ সিলেট, বরিশাল ও রংপুর মেডিক্যাল কলেজ হাসপাতালের ডিজাইন প্রণয়ন করেন ডেলোরা। এছাড়া রমনা পার্কের রেসেত্মারাঁ এবং কক্সবাজারে হিলটপ সার্কিট হাউসের ডিজাইন তাঁর প্রণীত। তবে তাঁর সবচেয়ে উলেস্নখযোগ্য কাজ ছিল ঢাকা কেন্দ্রীয় শহীদ মিনারের আর্কিটেকচারাল নকশা প্রণয়ন। শহিদ মিনারের মূল নকশাকার হিসেবে শিল্পী হামিদুর রহমান সর্বজনস্বীকৃত হলেও বাস্তবতা এই যে, প্রতিযোগিতার মাধ্যমে প্রাপ্ত ডিজাইনটির সাইট ও নির্মাণ নকশা প্রণয়নকালে বর্তমানের আনুপাতিক ও পরিশীলিত অবয়বটির রূপদান করেন স্থপতি ডেলোরা। তিনি ১৯৬২ পর্যন্ত এদেশে অবস্থান করেন।